CELEX: 62017CN0615
Language: sl
Date: 2017-10-26 00:00:00
Title: Zadeva C-615/17: Predlog za sprejetje predhodne odločbe, ki ga je vložilo Landgericht Düsseldorf (Nemčija) 26. oktobra 2017 – Eurowings GmbH/Klaus Rövekamp, Christiane Rupp

19.2.2018   
            
            
               SL
            
            
               Uradni list Evropske unije
            
            
               C 63/4
            
         Predlog za sprejetje predhodne odločbe, ki ga je vložilo Landgericht Düsseldorf (Nemčija) 26. oktobra 2017 – Eurowings GmbH/Klaus Rövekamp, Christiane Rupp
   (Zadeva C-615/17)
   (2018/C 063/06)
   Jezik postopka: nemščina
   
      Predložitveno sodišče
   
   Landgericht Düsseldorf
   
      Stranke v postopku v glavni stvari
   
   
      Pritožnica: Eurowings GmbH
   
      Nasprotni stranki v pritožbenem postopku: Klaus Rövekamp, Christiane Rupp
   
      Vprašanje za predhodno odločanje
   
   Ali pravica do odškodnine v skladu s členom 7 zadevne uredbe (1) obstaja tudi v primeru, če potnik zaradi sorazmerno majhne zamude pri prihodu zamudi neposredni [povezovalni let], posledica česar je zamuda treh ur ali več v končnem namembnem kraju, pri čemer pa sta leta opravila različna letalska prevoznika, rezervacijo pa je potrdil organizator potovanja, ki je leta načrtoval za svojo stranko?
   
      (1)  Uredba (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini, poglavje 7, zvezek 8, str. 10).